კალამიტის ყურე
კალამიტის ყურე (უკრ. Каламітська затока) — ყურე შავ ზღვაში, ყირიმის ნახევარკუნძულის დასავლეთ ნაპირთან. ხმელეთში იჭრება 13 კმ-ზე. შესასვლელთან სიგანე 41 კმ აღწევს. სიღრმეები 30 მ-მდეა. ჩრდილოეთიდან შემოზღუდულია ევპატორიის კონცხით, ხოლო სამხრეთიდან ლიკულის კონცხით. ერთვის მდინარეები ალმა და ბულგანაკი. დამახასიათებელია დაბალი ქვიშიანი ნაპირები. სანაპიროზე ბევრია მარილიანი ტბა. ჩრდილოეთ ნაპირთან იჭრება ევპატორიის უბე.